Is-Segretarju Parlamentari Roderick Galdes inawgura faċilità ġdida tat-tagħsir taż-żebbuġ fir-Rabat limiti tas-Siġġiewi. L-Olive Oil Press tal-aħwa Bezzina saret b'investiment kbir u permezz ukoll tal-għajnuna mill-fondi Ewropej. Din il-faċilità toffri servizz lill-bdiewa fejn ikunu jistgħu jieħdu l-frott tal-ħidma tagħhom billi ż-żebbuġ jiġi pproċessat. Fid-diskors tiegħu, Roderick Galdes qal li nistgħu intejbu s-settur agrikolu billi ntejbu s-servizz li nipprovdu u billi jkollna l-faċilitajiet biex nikkompetu. Galdes qal li s-settur relatat mat-tkabbir taż-żebbuġ mexa 'l quddiem u rajna wkoll żieda fis-siġar taż-żebbuġ. Is-Segretarju Parlamentari żvela li fil-jiem li ġejjin, il-Gvern mistenni joħroġ avviż legali b'regolamenti għall-kwalita' ogħla għal min jinvesti fil-qasam taż-żebbuġ. Dan sabiex is-settur ikun iktar organizzat. Roderick Galdes qal li l-allokazzjoni tal-fondi Ewropej lill-bdiewa se tikber bi €30 miljun aktar. .td_uid_3_5ee4e8672cba4_rand.td-a-rec-img{text-align:left}.td_uid_3_5ee4e8672cba4_rand.td-a-rec-img img{margin:0 auto 0 0} #td_uid_4_5ee4e8672d027 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/107_0812-80x60.jpg) 0 0 no-repeat}#td_uid_4_5ee4e8672d027 .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/107_0807-80x60.jpg) 0 0 no-repeat} 1 minn 2